સિવિલ હોસ્પિટલ એક સમયે ગરીબ અને આર્થિક રીતે નબળા વર્ગના લોકોની તબીબી સારવાર માટે ગણાતી હતી પરંતુ છેલ્લા કેટલાક વર્ષોમાં અહીંની નવસારી સિવિલ હોસ્પિટલમાં ગરીબ યા નબળા વર્ગ માટે નહીં સમાજનાં મહત્તમ વર્ગના લોકો માટેની બની ગઇ હોય એમ લાગે છે.આર્થિક રીતે નબળા વર્ગનાં લોકોનો હોસ્પિટલમાં સારવાર કરાવવા આવે છે પરંતુ સાથોસાથ મધ્યમ વર્ગના લોકો પણ હોસ્પિટલનાં પગથિયા ચઢતાં થઇ ગયા છે.આ બાબત સિવિલ હોસ્પિટલમાં ઓપીડીમાં સારવાર લેવા આવતા લોકોની સંખ્યા દર્શાવી રહી છે. હોસ્પિટલનાં સૂત્રોમાંથી મળતી માહિતી મુજબ સને 2008 માર્ચ મહિનામાં હોસ્પિટલની ઓપીડી 9169 નોંધાઇ હતી, જે માર્ચ 2009માં 10979 અને માર્ચ 2010માં 11831 થઇ ગઇ હતી.